ભાજપના આગેવાનને કારણે સરગમ ક્લબના પ્રમુખ ગુણવંતભાઈ ડેલાવાળાનો વાજપેયી સાથેનો નાતો રહ્યો હતો. સરગમ ક્લબની બુક બેન્કના વિમોચન માટે અટલજી મે ૧૯૮૯માં રાજકોટ આવ્યા હતા. બાદમાં જ્યારે વર્ષ ર૦૦૧માં વાજપેયી રાજકોટની મુલાકાતે આવ્યા હતા અને સરકિટ હાઉસમાં ઊતર્યા હતા. સરગમ ક્લબે એ સમયે રાજકોટના મુક્તિધામનું રિનોવેશન કરી લોકો જોવા આવે તેવા સ્થળ તરીકે ડેવલપ કર્યું હતું. ગુણવંતભાઈએ એ સમયે સરકિટ હાઉસમાં અટલજીને મળ્યા અને નવું સ્મશાન જોવા ખૂબ આગ્રહ કર્યો, પણ અટલજી ન માન્યા. તેમણે કહ્યું હતું કે મુક્તિધામને મારી શુભેચ્છા છે, પણ હું અત્યારે ત્યાં નહીં આવું.